Φιλαδέλφεια 76ερς

Οι **Φιλαδέλφεια 76ερς** (αγγλικά: *Philadelphia 76ers*, προφορά: *Φιλαδέλφεια Σέβεντι Σίξερς*) είναι επαγγελματική ομάδα μπάσκετ με έδρα την Φιλαδέλφεια στην Πενσιλβανία. Αγωνίζονται στην ανατολική περιφέρεια του ΝΒΑ.

## Ιστορία
### Οι Σίρακιουζ Νάσιοναλς
Το 1946 ο Danny Biasone έστειλε επιταγή 5000 δολαρίων στα γραφεία του ΝΒΑ στο Σικάγο προκειμένου να ιδρυθεί μια νέα ομάδα στο Αμερικάνικο πρωτάθλημα μπάσκετ ονόματι Syracuse Nationals η οποία 64 χρόνια αργότερα θα αποτελέσει μία εκ των ιστορικότερων μπασκετικών ομάδων των Η.Π.Α. Το 1955 οι Nationals κατέκτησαν το πρωτάθλημα του ΝΒΑ.

### Η Μετακόμιση στη Φιλαδέλφεια
Το '60 οι ομάδες των μεγάλων αστικών κέντρων πρωταγωνιστούσαν ενώ οι Συρακούσες ήταν μια μεσαίου μεγέθους πόλη που δε θα μπορούσε να αποφέρει κέρδη για να συντηρηθεί μια επαγγελματική ομάδα. Έτσι αποφασίστηκε η μετακίνηση στη Φιλαδέλφεια στην οποία επέστρεψε ομάδα ΝΒΑ ένα χρόνο αφότου οι Warriors την είχαν εγκαταλείψει για το Σαν Φρανσίσκο. Επίσης αποφασίστηκε και νέο όνομα το 76ers εμπνεόμενο από το έτος 1776 το οποίο η Αμερική κήρυξε την ανεξαρτησία της.

### Η εποχή του Ουίλτ Τσέιμπερλεϊν
Το 1964 οι Σίξερς απέκτησαν τον Wilt Chamberlain των Warriors. Αυτή ήταν η απαρχή μίας μεγάλης εποχής για τους Σίξερς. Το 1965 οι Σίξερς θα φτάσουν μέχρι τους τελικούς της περιφέρειας, όπου έχασαν με 4-3 στις νίκες από τους Σέλτικς.

### Η αξέχαστη σεζόν 1966-1967
Το 1966 με επικεφαλής τον προπονητή Alex Hannum οι Σίξερς έκαναν ένα απίστευτο ρεκόρ 69-13 που είναι η 3η καλύτερη επίδοση στην ιστορία του ΝΒΑ.Με τους Chamberlain, Billy Cunningham, και Hal Greer, μαζί με όλα τα αστέρια, Chet Walker, Lucious Jackson και Wali Jones οι Σίξερς έφτασαν στα τελικά της ανατολικής περιφέρειας όπου διέλυσαν τους Σέλτικς με 4-1 νίκες.Στον μεγάλο τελικό του ΝΒΑ οι Σίξερς στέφθηκαν πρωταθλητές με 4-2 νίκες επί των Warriors.

### Η πτώση και αναγέννηση των 76ερς
Τη σαιζόν 1967-68 οι Σίξερς αγωνίστηκαν για την υπεράσπιση του τίτλου τους φτάνοντας μέχρι τα τελικά της ανατολικής περιφέρειας όπου νικούσαν με 3-1 νίκες τους Σέλτικς οι οποίοι με ένα εκπληκτικό come-back πήραν τη σειρά με 4-3 και προκρίθηκαν στον τελικό. Στο τέλος του πρωταθλήματος οι Σίξερς έκαναν μια αμφισβητήσιμη ανταλλαγή παικτών αφού αντάλαξαν τον Chamberlain στους Λέικερς με τους Archie Clark, Darrell Imhoff και Jerry Chambers. Αυτή οι ενέργεια οδήγησε την ομάδα της Φιλαδέλφεια σε ελεύθερη πτώση. Τις επόμενες 3 σαιζόν οι Σίξερς δεν πέρασαν καν στο 2ο γύρο των Play-Off. Το 1972 οι Σίξερς με ρεκόρ 30-52 έμειναν για πρώτη φορά στην ιστορία τους εκτός Play-Off. Ακολούθησε η χειρότερη χρονιά για την ιστορία των Σίξερς.

Τη σαιζόν 1972-1973 συνεχίστηκε η κατακόρυφη κάθοδος των Σίξερς που έμειναν χωρίς νίκη για τα 15 πρώτα ματς ενώ ακολούθησε ένα σερί 20 ηττών που παραμένει μέχρι και σήμερα ρεκόρ στο ΝΒΑ.η σαιζόν ολοκληρώθηκε με ρεκόρ 9-73 κερδίζοντας το παρατσούκλι "Nine and 73-ers".Αυτή ήταν η 2η χειρότερη επίδοση στο ΝΒΑ μετά τα 6 παιχνίδια που κέρδισαν οι Providence Steamrollers τη σαιζόν 1947-1948.Αυτή ήταν και η χειρότερη στιγμή στην ιστορία των Σίξερς οι οποίοι μόλις πριν 6 έτη είχαν κάνει ρεκόρ περισσότερων νικών και είχαν πάρει και το πρωτάθλημα. Την επόμενη χρονιά η Σίξερς προσλαμβάνουν προπονητή τον Gene Shue και σιγά-σιγά επανέρχονται. Την αγωνιστική περίοδο 1975-1976 θα αποκτήσουν τον George McGinnis από τους Indiana Pacers. Οι Σίξερς γύρισαν στα Play-Off ύστερα από 5 χρόνια και παρόλο που αποκλείστηκαν από την πρώτη φάση χωρίς να πάρουν νίκη η αναγέννηση των 76ερς είχε αρχίσει. Το 1975 θα αποκτηθεί ο Darryl Dawkins κατευθείαν από το Γυμνάσιο.

Η σαιζόν 1976-1977 θα μείνει αξέχαστη στους 76ερς που απέκτησαν τον μεγάλο Julius Erving απο τους Nets. Οι Σίξερς πέρασαν στα Play-Off όπου έφτασαν μέχρι τα τελικά της περιφέρειας.
Το 1978 έχασαν στα Play-Off από την Ουάσιγκτον που κατέκτησε και το πρωτάθλημα. Τις επόμενες τρεις σαιζόν οι Σίξερς θα συνεχείσουν τις καλές πορείες με μπορόντας όμως να πάρουν και το πρωτάθλημα. Το 1980 έφτασαν μέχρι τα τελικά ου ΝΒΑ όπου έχασαν από τους Los Angeles Lakers με 4-2 νίκες. Το 1981 στα τελικά της Ανατολικής περιφέρειας οι Σίξερς θα χάσουν από τους Celtics με 4-3 νίκες παρόλο που ήταν μπροστά με 3-1.Το 1982 πάλι στα τελικά της περιφέρειας οι Σίξερς αντιμετώπισαν ξανά τους Celtics.Ενώ η σειρά ήταν στο 3-3 στο έβδομο παιχνίδι οι Σίξερς νίκησαν μέσα στη Βοστώνη με 120-106 και πήγαν ξανά στους τελικούς του ΝΒΑ όπου έχασαν από τους Los Angeles Lakers.

### Η ιστορική σαιζόν 1982-1983
Το 1982 ο Harold Katz αγόρασε τους 76ers από τον Dixon ενώ έβαλε και το τελευταίο κομμάτι του παζλ στο ρόστερ των Σίξερς αποκτώντας τον center Moses Malone από τους Houston Rockets.Υπό την ηγεσία του Hall of Famer Julius Erving και των All-Stars Maurice Cheeks, Andrew Toney, και Bobby Jones που κυριάρχησαν στην κανονική σεζόν, οι Σίξερς θα κάνουν ρεκόρ 65-17. Ο Malone βραβεύτηκε σαν MVP του πρωταθλήματος και όταν ρωτήθηκε τι θα πρέπει να κάνουν οι Σίξερς για να φτάσουν στον τελικό απάντησε 'Four,four,four' εννοώντας πως έπρεπε να κάνουν 4 νίκες σε κάθε έναν από τους 3 γύρους. Τα λόγια αυτά αποδείχτηκαν προφητικά καθώς όχι μόνο οι Σίξερς πέρασαν στον τελικό του ΝΒΑ χάνοντας μόνο ένα παιχνίδι. Στον τελικό *σκούπισαν* τη σειρά με 4-0 νίκες τους Λέικερς κατακτώντας το 3ο τους πρωτάθλημα και 2o στη Φιλαδέλφεια.

### Η εποχή του Τσαρλς Μπάρκλεϊ
Μετά από την απογοητευτική σαιζόν 1983-84 που αποκλείστηκαν από τον πρώτο γύρο των Play-Off από τους Nets οι Σίξερς απέκτησαν τον Charles Barckley. Για τις επόμενες 8 σαιζόν ο Barckley αγωνίστηκε στους Σίξερς με ιδιαίτερη μάλιστα επιτυχία.

Το 1985 οι Σίξερς έφτασαν μέχρι τα τελικά της περιφέρειας όπου έχασαν από τους Μπόστον Σέλτικς με 4-1 νίκες. To 1986 οι Σίξερς έφτασαν μέχρι τον 2ο γύρο. Τον Ιούνη του ίδιου έτους οι Σίξερς αντάλλαξαν τον Moses Malone στην Ουάσιγκτον και σαν αντάλλαγμα πήραν τους Roy Hinson, Jeff Ruland, και Cliff Robinson, των οποίων κανένας δεν έπαιξε περισσότερο από τρεις σεζόν με την ομάδα των Σίξερς. Επίσης μετά από άλλη μια ανταλλαγή με το Κλίβελαντ , απέκτησαν την 1η επιλογή των Ντραφτ του 1986 , τον Μπραντ Ντόγκερτυ. Η ομάδα μπήκε στα Play-Off όπου αποκλείστηκε από το Μιλγουόκι Μπακς.

Το καλοκαίρι του 1987 ο ηγέτης της ομάδας Τζούλιους Έρβινγκ αποσύρθηκε και έτσι η σαιζόν 1987-88 , ήταν ακόμα πιο άσχημη αφού ολοκληρώθηκε με ρεκόρ 36-46 για τους Σίξερς που έμειναν εκτος Play-Off για πρώτη φορά από το 1975. Το καλοκαίρι του 1988 αντάλλαξαν τον Τσαρλς Σμιθ, πρώτη τους επιλογή στα Ντραφτ, με έναν άλλο "Ρούκι" την 6η επιλογή των Ντραφτ εκείνης της σαιζόν, τον Χέρσεϊ Χόκινς που είχε επιλεχθεί από τους Λος Άντζελες Κλίπερς.

Ο Χόκινς μαζί με τον Μπάρκλεϊ έγιναν ηγέτες της ομάδας και τη σαιζόν 1988-89 την οδήγησαν ξανά στα Play-Off όπου αποκλείστηκε στον πρώτο γύρο από τους Νιου Γιόρκ Νικς ενώ τη σαιζόν 1989-90 αποκλείστηκαν στον 2ο γύρο από τους ασταμάτητους Σικάγο Μπουλς του Μάικλ Τζόρνταν. Τις επόμενες δυο σαιζόν αποκλείστηκαν ξανά στον 2ο γύρο ξανά από τους Σικάγο Μπουλς. Τον Ιούνιο του 1992 ο Τσαρλς Μπάρκλεϊ δόθηκε στο Φοίνιξ έναντι των Τζεφ Χόρνατζεκ, Τιμ Πέρρυ και Άντριου Λάνγκ κίνηση η οποία δέχτηκε σκληρή κριτική.

### Οι Σκοτεινές Εποχές
Μετά την αποχώρηση του Μπάρκλεϊ η Φιλαδέλφεια χωρίς τον ηγέτη της έκανε κάποιες απογοητευτικές σαιζόν τις οποίες οι φίλαθλοί της θα ονομάσουν "The Dark Ages". Το ναδίρ για τους Σίξερς ήταν η αγωνιστική περίοδος 1995-1996 όταν με ρεκόρ 18-62 ολοκλήρωσαν στην τελευταία θέση της Ανατολικής Περιφέρειας και γενικά όλου του NBA πραγματοποιώντας τη 2η χειρότερη, από πλευράς αποτελεσμάτων, σαιζόν στην ιστορία τους.

### Η Εποχή του Άλεν Άιβερσον
Μετά τη σαιζόν 1995-96 που ήταν πραγματικά κάκιστη για την ομάδα οι Σίξερς είχαν την τύχη να κληρωθούν ως η 1η ομάδα που θα έχει δικαίωμα επολογής στα Ντραφτ του 1996. Η Φιλαδέλφεια έκανε ίσως την καλύτερη επιλογή της σε Ντραφτ επιλέγοντας τον Άλεν Άιβερσον ο οποίος μέσα σε σχετικά μικρό χρονικό διάστημα έβγαλε την ομάδα από την αγωνιστική κρίση.

Την πρώτη του σαιζόν ο ίδιος πήρε το βραβείο του Ρούκι της χρονιάς όμως η ομάδα δεν έκανε 
γενικά καμιά μεγάλη βελτίωση ολοκληρώνοντας με ρεκόρ 22-60. Όλοι ήξεραν πως έπρεπε να γίνουν αλλαγές προκειμένου να υπάρξει κάποια βελτίωση στην ομάδα την ερχόμενη σαιζόν και αυτές οι αλλαγές έγιναν. Το σήμα της ομάδας άλλαξε και ο Λάρρυ Μπράουν προσελήφθη σαν προπονητής. Ο Μπράουν ο οποίος ήταν γνωστός για το αμυντικό παιχνίδι του ερχόνταν συχνά σε ρήξη με τον Άιβερσον όμως η ομάδα βελτιώθηκε φτάνοντας τις 31 νίκες.

Το 1998 μετά από μεταγραφικές συναλαγές με το Σιάτλ απέκτησαν τον Έρικ Σνόου ο οποίος βοήθησε σημαντικά στην άνοδο των Σίξερς. Τη σαιζόν 1998-1999 ξαναμπαίνουν στα Play-Off όπου αποκλείστηκαν στο 2ο γύρο από τους Ιντιάνα Πέισερς ενώ θα αποκλειστούν και πάλι από την ίδια ομάδα την επόμενη αγωνιστική περίοδο.

Τη σαιζόν 2000-2001 οι Σίξερς , που είχαν αποκτήσει από τους Χοκς τον Σέντερ ύψους 2,18 μ. Ντικέμπε Νουτόμπο θα ολοκληρώσουν με ένα ρεκόρ 56-26 και έτσι τερμάτησαν στην 1η θέση της ανατολικής περιφέρειας φτάνοντας μάλιστα στον τελικό του NBA όπου όμως δεν κατάφεραν να κατακτήσουν το 4ο πρωτάθλημα της ιστορίας τους χάνοντας με 4-1 νίκες από τους Λέικερς.

Την σαιζόν 2001-2002 σαν φιναλίστ του περσινού πρωταθλήματος οι Σίξερς ξεκίνησαν με μεγάλες προσδοκίες ομώς με ρεκόρ 43-39 δεν κατάφεραν παρά να τερματήσουν στην 6η θέση της Ανατολικής Περιφέρειας και να αποκλειστούν στον 1ο γύρο των Play-Off από τους Σέλτικς.
 
Τη σαιζόν 2002-2003 οι Σίξερς ολοκλήρωσαν τη σαιζόν με ρεκόρ 48-34 και έφτασαν μέχρι τον 2ο γύρο των Play-Off όπου στάθηκαν άτυχοι και τελικά αποκλείστηκαν από τους Ντιτρόιτ Πίστονς. Τη σαιζόν 2003-2004 οι Σίξερς έκαναν ρεκόρ 33-49 και έμειναν εκτός Play-Off για πρώτη φορά μετά από 6 χρόνια. Ο Άιβερσον, που ήταν σε κόντρα με τον προπονητή της ομάδας Κρις Φορντ έπαιξε σε μόλις 48 παιχνίδια και αυτή ήταν η κύρια αιτία της πορείας της ομάδας εκείνη την περίοδο.

Στα ντραφτ του 2004 οι Σίξερς επέλεξαν στον πρώτο γύρο τον Άντρε Ιγκουοντάλα ο οποίος βραβεύθηκε σαν Ρούκι της χρονίας και μαζί με τον φορμαρισμένο Άιβερσον που με τον νέο προπονητή είχε επιστρέψει ξανά στη βασική πεντάδα οι Σίξερς με ρεκόρ 43-39 επέστρεψαν στα Play-Off.

Το 2005 η ομάδα έμεινε εκτός Play-Off λόγω κυρίως της έντασης στα αποδητήρια που ήταν και αιτία απόυσης του προπονητή Τζιμ Ο Μπράιαν.Την σαιζόν 2005-06 προπονητής ανέλαβε ο δημοφιλής στη Φιλαδέλφεια Μάουρις Τσικς που είχε αγωνιστεί στην ομάδα το διάστημα 1978-89 όντας και από τα βασικά στελέχη της πρωταθλήτριας ομάδας του 1983.Παρ' όλα αυτά η εικόνα των Σίξερς δεν άλλαξε και με ρεκόρ 38-44 έμεινε και πάλι εκτός Play-Off.

Την αγωνιστική περίοδο 2006-2007 οι Σίξερς απουσιάζουν και πάλι από τα Play-Off μη μπορώντας να πετύχουν πάνω από 35 νίκες στα 82 ματς της κανονικής περιόδου. Ο Άιβερσον ζητά την αποχώρησή του από την ομάδα, αίτημα που γίνεται δεκτό.

### Η Νέα Εποχή των 76ερς
Στις 19 Δεκεμβρίου του 2006 ο Άλεν Άιβερσον μαζί με τον Ιβάν ΜακΦάρλιν εστάλησαν στους 
Ντένβερ Νάγκετς έναντι των Άντρε Μίλλερ και Τζόι Σμιθ. Το 2008 οι Σίξερς θα προβούν σε μια μεγάλη μεταγραφική κίνηση υπογράφοντας τον Έλτον Μπράντ με συμβόλαιο ύψους περίπου 80 εκατομμυρίων δολαρίων. Τη σαιζόν 2008-2009 οι Σίξερς πραγματοποίησαν ρεκόρ 41-41 και μπήκαν οριακά στα Play-Off όπου αντιμετώπησαν τους Ορλάντο Μάτζικ από τους οποίους αποκλείστηκαν.

### Η Επιστροφή του Άιβερσον
Το Δεκέμβριο του 2009 οι Σίξερς υπέγραψαν τον Άλεν Άιβερσον για μια σαιζόν. Ο Άιβερσον όμως εγκατέλειψε τους Σίξερς στις 22 Φεβρουαρίου του 2010 για να συμπαρασταθεί στην άρρωστη κόρη του και στη συνέχεια ανακοινώθηκε ότι ο Άιβερσον δε θα επέστρεφε στη Φιλαδέλφεια για το υπόλοιπο της σαιζόν όπου οι Σίξερς τελικά ολοκλήρωσαν με ρεκόρ 27-55 και ήταν η πρώτη φορά που έχαναν πάνω από 50 ήττες σε μια σαιζόν από το 1998.

### Δεκαετία 2010
Οι Σίξερς κληρώθηκαν ως η 2η ομάδα που θα είχε δικαίωμα επιλογής στα Ντραφτ του 2010 επιλέγοντας τον Έβαν Τέρνερ από το Πανεπιστήμιο του Οχάιο. Η ομάδα την 1η Απριλίου του 2011 εξασφάλησε μαθηματικά τη συμμετοχή της στα Play-Off.

## Λογότυπα
Το λογότυπο της ομάδας έχει εξελιχθεί με το πέρασμα του χρόνου.


File:Philadelphia76ers2.png|
File:Philadelphia-76ers-Logo-1977-1996.png|
File:Philadelphia 76ers Logo.svg|
File:Philadelphia 76ers wordmark 2015–16.png|


## Επιτυχίες
### Πρωταθλήματα
* **3** (1955, 1967, 1983)

### Τίτλοι Περιφέρειας
* **9** (1950, 1954, 1955, 1967, 1977, 1980, 1982, 1983, 2001)

### Τίτλοι Κατηγορίας
* **6** (1977, 1978, 1983, 1990, 2001, 2021)

## Αποσυρθέντα νούμερα
* **4** (3, 4, 6, 10, 13, 15, 24, 32, 34, Μικρόφωνο)

## Διακεκριμένοι παίκτες
* Ουίλτ Τσάμπερλεϊν
* Τζούλιους Έρβινγκ
* Τσαρλς Μπάρκλεϊ
* Μόουζες Μαλόουν
* Ντολφ Σέις
* Μπίλι Κάνινγχαμ
* Χαλ Γκριρ
* Μπέιλι Χόουελ
* Αλ Σέρβι
* Άλεν Άιβερσον

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις ομάδων καλαθοσφαίρισης το 1946